
TECHNINĖ SPECIFIKACIJA
1. PIRKIMO OBJEKTAS
1.1. Pirkimo objektas – Klaipėdos Ernesto Galvanausko profesinio mokymo centro nuosavybės, patikėjimo ar kitu teisėtu pagrindu valdomo nekilnojamojo ir kilnojamojo ilgalaikio turto draudimo paslaugos (toliau – Paslaugos).
1.2. Draudžiamas turtas, jo draudimo vieta, draudimo suma ir kita rizikai įvertinti reikalinga informacija nurodyta Techninės specifikacijos prieduose – Nekilnojamojo turto sąraše ir Kilnojamojo ilgalaikio turto sąraše.
1.3. Draudžiamas turtas skirstomas į 2 grupes:
1 grupė – Nekilnojamojo turto sąrašo eilutės Nr. 1–5.17 ir Kilnojamojo ilgalaikio turto sąrašo eilutės Nr. 1.1–2.4.
2 grupė – Nekilnojamojo turto sąrašo eilutės Nr. 6–6.16 ir Kilnojamojo ilgalaikio turto sąrašo eilutės Nr. 3.1–4.19.
1.4. Kiekvienai turto grupei turi būti išduodamas atskiras draudimo liudijimas (polisas). Vienai grupei priskirtas turtas negali būti įtraukiamas į kitos grupės draudimo polisą.
1.5. Draudimo apsaugos galiojimo laikotarpis – 12 mėnesių, nuo 2026 m. spalio 1 d. iki 2027 m. rugsėjo 30 d. imtinai.
1.6. Draudimo apsauga turi galioti nuo pirmosios draudimo laikotarpio dienos 00.00 val. iki paskutinės draudimo laikotarpio dienos 24.00 val.
2. BENDRIEJI DRAUDIMO REIKALAVIMAI
2.1. Visas Techninės specifikacijos prieduose nurodytas turtas draudžiamas visų rizikų draudimu.
2.2. Draudžiamuoju įvykiu laikomas staigus ir nenumatytas apdrausto turto sunaikinimas, sugadinimas ar praradimas draudimo laikotarpiu dėl bet kokių priežasčių, išskyrus Techninėje specifikacijoje ir (ar) Tiekėjo draudimo taisyklėse aiškiai nustatytus nedraudžiamuosius įvykius ir išimtis.
2.3. Visų rizikų draudimo apsauga turi apimti Techninės specifikacijos prieduose nurodyto draudžiamo turto sugadinimą dėl įtampos svyravimų, viršįtampių, įtampos šuolių ar įtampos dingimo, kai jie atsirado dėl išorinių veiksnių, įskaitant žaibo iškrovos ar įtampos šuolio elektros tinkle poveikį. Turto gedimai ir trumpieji jungimai elektroninių įrenginių viduje, kilę ne dėl išorinių veiksnių poveikio, nelaikomi draudžiamaisiais įvykiais pagal šią sąlygą.
2.4. Draudimo apsauga taikoma kiekvienam draudžiamo turto vienetui jo draudimo vietoje, nurodytoje atitinkamame turto sąraše.
2.5. Tiekėjas pasiūlyme ir draudimo liudijime (polise) negali nustatyti papildomų Techninėje specifikacijoje nenumatytų sąlygų, apribojimų, sublimitų ar kitų draudimo apsaugą siaurinančių nuostatų.
2.6. Šioje Techninėje specifikacijoje nustatytos draudimo sąlygos laikomos specialiosiomis sąlygomis ir turi pirmenybę Tiekėjo bendrųjų ir (ar) specialiųjų draudimo taisyklių bei draudimo liudijimo (poliso) sąlygų atžvilgiu. Esant prieštaravimų, taikomos Techninės specifikacijos sąlygos.
2.7. Visas draudžiamo turto sąrašuose nurodytas turtas yra eksploatuojamas nuolat.
2.8. Visas nekilnojamasis ir kilnojamasis ilgalaikis turtas draudžiamas nauja atkuriamąja verte.
2.9. Nevisiško draudimo netaikymas. Tiekėjas netaiko nevisiško draudimo (proporcinio draudimo) sąlygos. Nustačius, kad draudžiamojo įvykio dieną faktinė apdrausto turto atkuriamoji vertė yra didesnė už draudimo liudijime (polise) nurodytą draudimo sumą, draudimo išmoka dėl šios aplinkybės negali būti proporcingai mažinama pagal draudimo sumos ir draudimo vertės santykį. Ši sąlyga taikoma nepriklausomai nuo draudimo sumos ir faktinės atkuriamosios vertės skirtumo procentinės išraiškos.
2.10. Turtas draudžiamas nemažėjančia draudimo suma. Išmokėjus draudimo išmoką ir turtą suremontavus, atkūrus ar pakeitus, išmokėta draudimo išmoka nemažina draudimo sumos likusiam draudimo laikotarpiui.
3. IŠSKAITA
3.1. Draudžiamiesiems įvykiams taikoma 150,00 Eur išskaita vienam draudžiamajam įvykiui.
3.2. Jeigu dėl vieno draudžiamojo įvykio nukenčia keli pagal draudimo sutartį apdrausti turto vienetai, taikoma viena 150,00 Eur išskaita.
4. TURTO SĄRAŠO PASIKEITIMAI SUTARTIES GALIOJIMO METU
4.1. Sutarties galiojimo metu Užsakovas turi teisę į draudžiamo turto sąrašą įtraukti naujai įsigytą ar kitu teisėtu pagrindu pradėtą valdyti turtą, taip pat iš draudžiamo turto sąrašo išbraukti parduotą, nurašytą, perduotą ar kitu pagrindu nebevaldomą turtą.
4.2. Naujai įtraukiamam turtui taikomos tos pačios draudimo sąlygos, įskaitant visų rizikų draudimą, naują atkuriamąją vertę, nevisiško draudimo netaikymą ir atitinkamai turto grupei Tiekėjo pasiūlyme nustatytą draudimo įmokos tarifą.
4.3. Naujai įtraukiamo turto draudimo įmoka apskaičiuojama proporcingai likusiam draudimo apsaugos laikotarpiui pagal Tiekėjo pasiūlyme atitinkamai turto grupei nurodytą metinį draudimo įmokos tarifą.
4.4. Išbraukiant turtą iš apdrausto turto sąrašo, draudimo apsauga nutraukiama nuo Užsakovo rašytiniame pranešime nurodytos datos, kuri negali būti ankstesnė už pranešimo Tiekėjui pateikimo dieną.
4.5. Už išbrauktą turtą nepanaudota draudimo įmokos dalis apskaičiuojama proporcingai likusiam draudimo laikotarpiui ir grąžinama Užsakovui arba, Šalims susitarus, įskaitoma į kitas pagal Sutartį mokėtinas draudimo įmokas.
5. DRAUDŽIAMOJO ĮVYKIO ADMINISTRAVIMAS IR DRAUDIMO IŠMOKA
5.1. Įvykus įvykiui, kuris gali būti pripažintas draudžiamuoju, Užsakovas apie įvykį informuoja Tiekėją draudimo sutartyje ir Tiekėjo draudimo taisyklėse nustatyta tvarka.
5.2. Užsakovui pageidaujant turto apžiūros, Tiekėjas ne vėliau kaip per 3 darbo dienas nuo pranešimo apie įvykį gavimo dienos turi atvykti apžiūrėti įvykio vietą, nebent Šalys susitaria dėl kito apžiūros būdo ar termino.
5.3. Tiekėjas draudimo išmokos dydį apskaičiuoja pagal turto atkūrimo, remonto ar pakeitimo išlaidas, atsižvelgdamas į šioje Techninėje specifikacijoje nustatytą naujos atkuriamosios vertės principą ir nevisiško draudimo netaikymo sąlygą.
5.4. Draudimo išmoka išmokama ne vėliau kaip per 30 kalendorinių dienų nuo dienos, kai Tiekėjas gauna visą informaciją ir dokumentus, būtinus draudžiamojo įvykio faktui, aplinkybėms, pasekmėms ir draudimo išmokos dydžiui nustatyti, jeigu teisės aktai nenustato trumpesnio termino.
5.5. Taip pat atlyginamos pagrįstos ir būtinos papildomos išlaidos, patirtos siekiant sumažinti žalą, apsaugoti išlikusį turtą, sutvarkyti draudžiamojo įvykio vietą ir atkurti apdraustą turtą, jeigu tokios išlaidos pagal draudimo sutartį ir Tiekėjo draudimo taisykles yra atlyginamos.
6. REIKALAVIMAI PASIŪLYMUI IR DRAUDIMO POLISAMS
6.1. Tiekėjas pasiūlyme turi nurodyti 12 mėnesių draudimo įmokos tarifą kiekvienai 1.3 punkte nurodytai turto grupei, draudimo įmoką kiekvienai turto grupei ir bendrą 12 mėnesių draudimo paslaugų kainą.
6.2. Į pasiūlymo kainą turi būti įskaičiuoti visi su draudimo paslaugų teikimu susiję Tiekėjo mokesčiai ir išlaidos.
6.3. Tiekėjas kartu su pasiūlymu pateikia siūlomoms draudimo paslaugoms taikomas draudimo taisykles arba pateikia nuorodą, kurioje su jomis galima susipažinti.
64. Laimėjęs Tiekėjas turi pateikti du atskirus draudimo liudijimus (polisus), atitinkančius šios Techninės specifikacijos, Tiekėjo pasiūlymo ir sudarytos Sutarties sąlygas.
6.5. Draudimo liudijimuose (polisuose) turi būti aiškiai nurodyta, kad turtas draudžiamas visų rizikų draudimu, nauja atkuriamąja verte, taikant 150,00 Eur išskaitą ir netaikant nevisiško draudimo (proporcinio draudimo) sąlygos.
7. DRAUDŽIAMŲJŲ ĮVYKIŲ SĄRAŠAS, IŠMOKĖTOS DRAUDIMO SUMOS 2022/2023/2024/2025 m.
	Produktų grupės pavadinimas
	Išmoka
	Rezervas
	Įvykių skaičius
	Metai (pagal draudimo pradžią)

	Verslo turto draudimas
	55.973,98
	0,00
	2
	2022

	Verslo turto draudimas
	4.350,00
	0,00
	1
	2023

	Verslo turto draudimas
	4.693,42
	0,00
	3
	2024

	Verslo turto draudimas
	3.082,79
	0,00
	2
	2025

	Viso: 
	68100,19
	0,00
	8
	



[bookmark: _Hlk240533206]8. BAIGIAMOSIOS NUOSTATOS
8.1. Nekilnojamojo turto sąrašas ir Kilnojamojo ilgalaikio turto sąrašas yra neatskiriami Techninės specifikacijos priedai.
8.2. Tiekėjo pasiūlymas turi visiškai atitikti šios Techninės specifikacijos reikalavimus.
8.3. Pateikdamas pasiūlymą Tiekėjas patvirtina, kad susipažino su draudžiamu turtu ir pateikta informacija, ji yra pakankama rizikai įvertinti ir pasiūlymui pateikti, o pasiūlyta draudimo įmoka apima visą Techninėje specifikacijoje nustatytą draudimo apsaugą.
8.4. Jeigu Tiekėjo draudimo taisyklėse, pasiūlyme, draudimo liudijime (polise) ar kituose Tiekėjo dokumentuose nustatytos sąlygos prieštarauja šiai Techninei specifikacijai arba nustato siauresnę draudimo apsaugą, taikomos Techninės specifikacijos sąlygos.

9. PRIEDAI
9.1. Nekilnojamojo turto sąrašas.
9.2. Kilnojamojo ilgalaikio turto sąrašas.

